 Xoghayaha Warfaafinta Xisbiga Mucaaradka ee Waddani Cabdirashiid Xasan Mataan, Xoghayaha Warfaafinta ee Xisbiga UCID Yuusuf Kayse Cabdilaahi iyo Xildhibaan Siciid Cartan Cismaan oo isna ka tirsan Xisbiga taladda dalka haya ee Kulmiye ayaa iyagoo Wargeyska Geeska Afrika u waramay; ayaa ugu horeyn Xoghayaha Warfaafinta Xisbiga Mucaaradka ee Waddani Cabdirashiid Xasan Mataan, waxa uu sheegay inay Xukuumaddu doonaynin in Doorashadu wakhtigeedii ku dhacdo, waxaanu sharci daro ku tilmaamay in goaankii Maxkamada laga hor yimaado, waxaanu yidhi Maxkamada sare ee Somaliland waxay xukuntay Doorashooyinka Madaxtooyada iyo Wakiilada in mar la wada qabto, lana qabto 2832017, arinkaas wixii ka sokeeya oo dhami waa qayrul sharci, Xukuumadduna yaanay baqin, oo baqo ka sii muujin Doorashada, mar alaale markay cabsiyi gasho ayey muddo kordhino iyo wax aan loo baahnayn ka sheekaysaa, anagu Doorasho ayaanu diyaar u nahay, in la fuliyo goaankii Maxkamada ayaanu diyaar u nahay in Doorashaduna dib u dhacdo dooni mayno 